Document ID: 32006R1833

32006R1833
L 354/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1833/2006 НА КОМИСИЯТА
от 13 декември 2006 година
относно номенклатурата на страните и териториите за нуждите на статистиката на външната търговия на Общността и на статистиката на търговията между държавите-членки
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕО) № 1172/95 на Съвета от 22 май 1995 г. относно статистиката на търговията със стоки между Общността и нейните държави-членки и трети страни (1), и по-специално член 9 от него,
като има предвид, че:
(1)
Регламент (ЕО) № 750/2005 на Комисията от 18 май 2005 г. относно номенклатурата на държавите и териториите, използвана за целите на статистиката относно външната търговия на Общността и статистиката относно търговията между нейните държави-членки (2) установи версията на тази номенклатура, която беше валидна към 1 юни 2005 г.
(2)
Азбучното кодиране на страните и териториите трябва да бъде основано на текущата версия на стандарта ISO alpha 2, доколкото той е съвместим с изискванията на законодателството на Общността и на статистическите изисквания на Общността. Регламент (ЕО) № 2286/2003 на Комисията от 18 декември 2003 г. (3) за изменение на Регламент (ЕИО) № 2454/93 за определяне на разпоредби за прилагане на Регламент (ЕИО) № 2913/92 на Съвета относно създаване на Митнически кодекс на Общността предвижда преходен период за адаптирането на информационни системи за митническо освобождаване. Като се има предвид, че този период понастоящем изтече, не е вече необходимо да се използват цифрови кодове успоредно с азбучните кодове.
(3)
Черна гора стана независима държава.
(4)
Следователно е необходимо да се създаде нова версия на номенклатурата, която да отчита тези развития и промените, касаещи някои кодове.
(5)
Мерките, предвидени в настоящия регламент, са в съответствие със становището на Комитета по статистиката по отношение на търговията със стоки с трети страни,
ПРИЕ НАСТОЯЩИЯ РЕГЛАМЕНТ:
Член 1
Версията на номенклатурата на страните и териториите за нуждите на статистиката на външната търговия на Общността и на статистиката на търговията между държавите-членки, която е валидна от 1 януари 2007 г., е посочена в приложението към настоящия регламент.
Член 2
Настоящият регламент влиза в сила на 1 януари 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 декември 2006 година.

Labels: 3
19